CELEX: 32020D0795
Language: lv
Date: 2020-06-16 00:00:00
Title: Padomes Lēmums (KĀDP) 2020/795 (2020. gada 16. jūnijs), ar ko groza Lēmumu (KĀDP) 2017/809, atbalstot Apvienoto Nāciju Organizācijas Drošības padomes Rezolūcijas 1540 (2004) par masu iznīcināšanas ieroču un to nogādes līdzekļu neizplatīšanu īstenošanu

17.6.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 193/14
               
            
         PADOMES LĒMUMS (KĀDP) 2020/795
         (2020. gada 16. jūnijs),
         ar ko groza Lēmumu (KĀDP) 2017/809, atbalstot Apvienoto Nāciju Organizācijas Drošības padomes Rezolūcijas 1540 (2004) par masu iznīcināšanas ieroču un to nogādes līdzekļu neizplatīšanu īstenošanu
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 28. panta 1. punktu un 31. panta 1. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2017. gada 11. maijā pieņēma Lēmumu (KĀDP) 2017/809 (1), kurā paredzēts, ka lēmuma 1. pantā minētajiem projektiem ir 36 mēnešu īstenošanas laikposms, sākot no minētā lēmuma 3. panta 3. punktā minētā finansēšanas nolīguma noslēgšanas dienas.
                  
               
                     (2)
                  
                  
                     Minētais finansēšanas nolīgums ar Apvienoto Nāciju Organizācijas (ANO) Atbruņošanās lietu biroju (UNODA) tika noslēgts 2017. gada 10. augustā, un tā termiņš beidzas 2020. gada 10. augustā.
                  
               
                     (3)
                  
                  
                     2020. gada 19. martāUNODA, kas ir atbildīgs par Lēmuma (KĀDP) 2017/809 1. pantā minēto projektu tehnisko īstenošanu, lūdza par 12 mēnešiem pagarināt minētā lēmuma īstenošanas laikposmu. Lūgtais pagarinājums ļautu UNODA turpināt sniegt palīdzību ANO dalībvalstīm, kas īsteno ANO Drošības padomes Rezolūciju 1540 (2004) (“ANO DPR 1540”), sniegt turpmāku ieguldījumu notiekošajā visaptverošajā pārskatīšanā, turpināt sniegt palīdzību ANO Drošības padomes komitejai, kas izveidota ar ANO DPR 1540, līdz tās pašreizējo pilnvaru termiņa beigām 2021. gada 25. aprīlī un mazināt zaudējumus, ko rada projekti, kas paliek neīstenoti Covid-19 pandēmijas dēļ.
                  
               
                     (4)
                  
                  
                     Lēmuma (KĀDP) 2017/809 1. pantā minēto projektu turpināšanai līdz 2021. gada 10. augustam nav nekādas ietekmes uz finanšu resursiem.
                  
               
                     (5)
                  
                  
                     Tādēļ būtu attiecīgi jāgroza Padomes Lēmums (KĀDP) 2017/809,
                  
               IR PIEŅĒMUSI ŠO LĒMUMU.
         
            1. pants
            Lēmuma (KĀDP) 2017/809 5. panta 2. punktu aizstāj ar šādu:
            
               
                  “2.   Šis lēmums zaudē spēku 2021. gada 10. augustā.”
               
            
         
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2020. gada 16. jūnijā
            
               
                  Padomes vārdā –
               
               
                  Priekšsēdētāja
               
               A. METELKO-ZGOMBIĆ
            
         
         
            (1)  Padomes Lēmums (KĀDP) 2017/809 (2017. gada 11. maijs), atbalstot Apvienoto Nāciju Organizācijas Drošības padomes Rezolūcijas 1540 (2004) par masu iznīcināšanas ieroču un to nogādes līdzekļu neizplatīšanu īstenošanu (OV L 121, 12.5.2017., 39. lpp.).